త్వరలో హువావీ సొంత స్మార్ట్ ఫోన్ ఆపరేటింగ్ సిస్టమ్!? -
త్వరలో హువావీ సొంత స్మార్ట్ ఫోన్ ఆపరేటింగ్ సిస్టమ్!?
May 21, 2019 08:30 PM
అమెరికా, చైనాల మధ్య జరుగుతున్న ట్రేడ్ వార్ టెక్ వార్ గా మారి తారస్థాయికి చేరుకుంది. టెక్ దిగ్గజ సంస్థ గూగుల్, హువావీ ఉత్పత్తులకు తమ సేవలు నిలిపేస్తున్నట్టు ప్రకటించింది. అంటే మరికొన్ని వారాల్లో ప్రపంచవ్యాప్తంగా ఉన్న హువావీ ఫోన్లు, టాబ్లెట్లు జీమెయిల్, గూగుల్ డ్రైవ్, గూగుల్ కీప్, ప్లే స్టోర్ వంటి అనేక సేవలను పొందలేవు. అయితే హువావీ ఈ చర్యతో వెనక్కి తగ్గేలా లేదు. ప్రస్తుతం ఉన్న హువావీ, హానర్ ఫోన్లకు తమ సెక్యూరిటీ ప్యాచ్ లు, విక్రయానంతర సేవలను అందిస్తామని ప్రకటించింది. అమెరికా ప్రభుత్వం గూగుల్ సర్వీసులు పొందేందుకు హువావీకి 90 రోజుల గ్రేస్ పీరియడ్ కూడా ఇచ్చింది. ఈ మేరకు అమెరికా వాణిజ్య విభాగం ప్రకటన వెలువరించింది.
కానీ హువావీ ఇలాంటి పరిస్థితి భవిష్యత్తులో ఎప్పటికైనా వస్తుందని ఊహించిందేమో! 2012 నుంచి తన సొంత మొబైల్ ఆపరేటింగ్ సిస్టమ్ ను అభివృద్ధి చేస్తూ వచ్చింది. హువావీ హాంగ్ మెంగ్ ఓఎస్ పేరుతో తన సొంత ఆపరేటింగ్ సిస్టమ్ ను తయారుచేసినట్టు విశ్వసనీయ వర్గాల ద్వారా తెలుస్తోంది. ప్రస్తుతం ఈ ఓఎస్ ప్రయోగాత్మక దశలో ఉన్నట్టు కథనాలు వస్తున్నాయి. త్వరలోనే ఆండ్రాయిడ్ ఓఎస్ స్థానంలో దశలవారీగా హువావీ నియంత్రిత వ్యవస్థ రాబోతున్నట్టు చెబుతున్నారు. గతంలో ఒక ఆపరేటింగ్ సిస్టమ్ ను తయారుచేయడంలో ఎదురయ్యే సవాళ్ల గురించి ఒక హువావీ ప్రతినిధి ప్రస్తావించారు. తమ ఆపరేటింగ్ సిస్టమ్ కి అనుగుణంగా యాప్స్ తయారుచేసేలా డెవలపర్స్ ని ఒప్పించడం వాటిలో ముఖ్యమైనది.
దీనికి ముందు హువావీ తన ప్రాసెసర్ల పేరుతోనే కిరిన్ ఓఎస్ అనే సొంత ఆపరేటింగ్ సిస్టమ్ తయారు చేస్తున్నట్టు పుకార్లు షికారు చేశాయి. ఈ సందర్భంగా చైనా మొబైల్‌ ఫోన్ల తయారీదారైన హువావీ అమెరికాపై మండిపడింది. దీనిపై హువావీ వ్యవస్థాపకుడు రెన్‌ జెంగ్‌ఫీ గట్టిగానే స్పందించాడు. తమని తక్కువ అంచనా వేయొద్దని హెచ్చరించాడు. 'మా బలాన్ని' తక్కువగా అంచనా వేసి అమెరికా నేతలు ఇలాంటి చర్యలకు పాల్పడుతున్నారని చైనీస్‌ ప్రభుత్వ మీడియా సంస్థ సీసీటీవీతో అన్నారు.
twaralo huwavi sonta smart fon operating sistom!? -
twaralo huwavi sonta smart fon operating sistom!?
May 21, 2019 08:30 PM
america, chainaala madhya jarugutunna trade war tec war gaa maari taarasthaayiki cherukundi. tec diggaja samstha googul, huwavi utpattulaku tama sevalu nilipestunnattu prakatinchindi. ante marikonni vaaraallo prapanchavyaaptamgaa unna huwavi fonlu, tabletlu jeemeil, googul drive, googul keep, play store vanti aneka sevalanu pondalevu. ayithe huwavi ee charyatho venakki taggela ledu. prastutam unna huwavi, hanar fonlaku tama security pyach lu, vikrayaanantara sevalanu andistaamani prakatinchindi. america prabhutvam googul sarveesulu pondenduku huvaveeki 90 rojula grays peeriyad kuudaa ichindi. ee meraku america vaanijya vibhagam prakatana veluvarinchindi.
cony huwavi ilanti paristhiti bhavishyattulo eppatikaina vastundani oohinchindemo! 2012 nunchi tana sonta mobail operating sistom nu abhivruddhi chestu vachindi. huwavi hang meng oes paerutho tana sonta operating sistom nu tayaaruchesinattu vishwasaneeya vargala dwara telustondi. prastutam ee oes prayogaatmaka dasalo unnattu kathanaalu vastunnaayi. twaralone android oes sthaanamlo dasalavaareegaa huwavi niyantrita vyavastha rabotunnattu chebutunnaru. gatamlo oka operating sistom nu tayaarucheyadamlo edurayye savalla gurinchi oka huwavi pratinidhi prastaavinchaaru. tama operating sistom ki anugunamgaa aps tayaruchesela devalapars ni oppinchadam vaatilo mukhyamainadi.
deeniki mundu huwavi tana prosserla peruthone kirin oes ane sonta operating sistom tayaaru chestunnattu pukaarlu shikaru chesaayi. ee sandarbhamgaa chaina mobaile fonla tayaareedaaraina huwavi americapai mandipadindi. deenipai huwavi vyavasthaapakudu renny jengefi gattigaane spandinchaadu. tamani takkuva anchana veyoddani heccharinchaadu. 'maa balaanni' takkuvagaa anchana vesi america nethalu ilanti charyalaku paalpadutunnaarani chaineesse prabhutva media samstha cctvneto annaru.